《些月氏王头歌和杨铁厓》
明代·顾亮

月氏肉，碎如雪。
月氏颅，颈如铁。
快剑一斫天柱折，留取胡卢饮生血。
冒顿老魅呼月精，夜酌葡萄陇月明。
鬼妻蹋地号我天，可汗天灵哮唬声嘶酸。
於乎！颅兮颅兮汝勿悲，我今酌汝金留犁。
黔州都督有血顶，精魂夜夜溺中啼。

作者简介：明苏州府长洲人，字寅仲。有文名，曾遍游江淮间，力学行义。得异书，必尽其蕴。正德间入苏州知府幕。巡抚重臣亦延访礼重。为正乡俗之弊，继元谢应芳《辨惑编》著《辨惑续编》。又有《东斋集》、《家范匡正录》。